तेज नारायण सिंह

तेज नारायण सिंह (१९३७ – २०२२) एक नेपाली समाजसेवी थिए, जो महोत्तरी जिल्लाबाट थिए। शिक्षा, कृषि, र सामुदायिक विकासमा योगदान पु¥याएका सिंहको नामले महोत्तरी क्षेत्रमा चिनिन्छ।

तेज नारायण सिंहको जन्म महोत्तरी जिल्लाको धमौरा गाउँमा भएको थियो। ग्रामीण क्षेत्रको शैक्षिक विकासमा महत्वपूर्ण भूमिका निर्वाह गर्दै उनले आफ्नै जमिनमा धमौरा उच्च माध्यमिक विद्यालय स्थापना गरेका थिए। यस बाहेक, उनले वरपरका अन्य विद्यालयहरूको स्थापना तथा प्रवर्द्धनमा पनि सहयोग पुर्‍याएका थिए।

सिंहले साना किसानहरूलाई कृषि अभ्यासमा सहयोग गर्ने कार्यमा अग्रसर रहँदै आएका थिए। उनले स्थानीय युवाहरूलाई खेलकुद, कला र सांस्कृतिक कार्यक्रममा सहभागिता जनाउन प्रेरित गरे, जसले समुदायमा सक्रिय सहभागिता र विकासको भावना अभिवृद्धि गर्‍यो।

तेज नारायण सिंहको सम्झनामा हालै आयोजना गरिएको एक मुटु स्वास्थ्य शिविरमा ६०० भन्दा बढी स्थानीयवासीले निःशुल्क औषधि तथा स्वास्थ्य परीक्षण सेवा प्राप्त गरे।

हृदयरोग विशेषज्ञ डा.ओम मुर्ति अनिल ले पिता–पुत्र सम्बन्धमाथि आधारित पुस्तक "जिवन्त सम्बन्ध" तेज नारायण सिंहलाई समर्पित गरेका थिए। यस पुस्तकबाट प्राप्त सबै आम्दानी वृद्धवृद्धा र आवश्यक सहयोग चाहिने व्यक्तिहरूलाई सहयोग गर्ने उद्देश्यले दान गरिएको थियो। 

 सन्दर्भ सामग्रीहरू